rejauldu/bengali-wikipedia huggingface dataset:
ধূমকেতু কাজী নজরুল ইসলাম সম্পাদিত একটি অর্ধ-সাপ্তাহিক পত্রিকা, যা ১৩২৯ বঙ্গাব্দের ২৬ শ্রাবণ (১৯২২ সালের ১১ আগস্ট) প্রথম প্রকাশিত হয়। পত্রিকাটি শুরুতে ফুলস্কেপ কাগজের চার পৃষ্ঠায় মুদ্রিত হতো এবং পরে আট পৃষ্ঠায় মুদ্রিত হতো। পত্রিকাটির সর্বশেষ সংস্করণ ১৯২৩ সালের মার্চ মাসে প্রকাশিত হয়েছিল। এর প্রথম সংখ্যায় নজরুলের কবিতা ‘ধূমকেতু’ প্রকাশিত হয়। এই পত্রিকাকে আশীর্বাদ করে রবীন্দ্রনাথ ঠাকুর লিখেছিলেন,  পত্রিকার প্রথম পাতার শীর্ষে এই বাণী লিখা থাকতো।  সম্পাদনা পরিষদ নজরুলের প্রচেষ্টায় পত্রিকার কয়েকটি বিশেষ সংখ্যা প্রকাশিত হয়েছিল। সেগুলির মধ্যে ২০ পৃষ্ঠার ‘মোহররম সংখ্যা’ (৭ম সংখ্যা, ১৬ ভাদ্র ১৩২৯/ আগস্ট ১৯২২), ১২ পৃষ্ঠার ‘আগমনী সংখ্যা’ (১২শ সংখ্যা, ২৬ সেপ্টেম্বর ১৯২২), ১২ পৃষ্ঠার ‘দেওয়ালী সংখ্যা’ (১৫শ সংখ্যা, ২০ অক্টোবর ১৯২২) এবং ‘কংগ্রেস সংখ্যা’ (৩০তম সংখ্যা, ২৭ ডিসেম্বর ১৯২২) ছিল উল্লেখযোগ্য। নজরুল জেলে থাকার সময় বীরেন সেনগুপ্ত ও অমরেশ কাঞ্জিলাল এটি কিছুদিন সম্পাদনা করেছিলেন।  ব্রিটিশ বিরোধী প্রকাশনা পত্রিকার ২৬ সেপ্টেম্বর, ১৯২২ সংখ্যায় নজরুলের কবিতা আনন্দময়ীর আগমনে প্রকাশিত হয়। এই রাজনৈতিক কবিতা প্রকাশিত হওয়ায় ৮ নভেম্বর পত্রিকার উক্ত সংখ্যাটি নিষিদ্ধ ঘোষিত হয়। একই বছরের ২৩ নভেম্বর তার যুগবাণী প্রবন্ধগ্রন্থ বাজেয়াপ্ত করা হয় এবং একই দিনে তাকে কুমিল্লা থেকে গ্রেফতার করা হয়। গ্রেফতারের পর তাকে কুমিল্লা থেকে কলকাতায় নিয়ে আসা হয়। ১৯২৩ খ্রিষ্টাব্দের ৭ জানুয়ারি নজরুল বিচারাধীন বন্দী হিসেবে আত্মপক্ষ সমর্থন করে এক জবানবন্দি প্রদান করেন। চিফ প্রেসিডেন্সি ম্যাজিস্ট্রেট সুইনহোর আদালতে এই জবানবন্দি দিয়েছিলেন। তার এই জবানবন্দি বাংলা সাহিত্যে রাজবন্দীর জবানবন্দী নামে বিশেষ সাহিত্যিক মর্যাদা লাভ করেছে।  ১৬ জানুয়ারি বিচারের পর নজরুলকে এক বছরের সশ্রম কারাদণ্ডে দণ্ডিত করা হয়। নজরুলকে আলিপুর কেন্দ্রীয় কারাগারে নিয়ে যাওয়া হয়।  পরিনতি নজরুলের কারাদণ্ডের পরিপ্রেক্ষিতে ২৭ জানুয়ারি সংখ্যাটি ‘নজরুল সংখ্যা’ হিসেবে প্রকাশিত হয়। এর পরে কিছুদিনের জন্য পত্রিকাটি বন্ধ থাকে। পরে পত্রিকাটি বীরেন সেনগুপ্ত ও অমরেশ কাঞ্জিলালের সম্পাদনায় পুনরায় প্রকাশিত হয়, কিন্তু তা অনিয়মিতভাবে চলে ও সেই বছরের (১৯২৩) মার্চ মাসে একেবারে বন্ধ হয়ে যায়।  তথ্যসূত্র  বিষয়শ্রেণী:কাজী নজরুল ইসলাম বিষয়শ্রেণী:বাংলা সাহিত্য বিষয়শ্রেণী:ভারতের বিলুপ্ত সংবাদপত্র
thumb|270x270px|পাখির চোখে গাওখালী মাধ্যমিক বিদ্যালয় ও কলেজ  গাওখালী মাধ্যমিক বিদ্যালয় ও কলেজ () পিরোজপুর জেলার নাজিরপুর উপজেলার দেউলবাড়ী দোবড়া ইউনিয়নে অবস্থিত। এটি পিরোজপুর জেলার অন্যতম প্রাচীন ও স্বনামধন্য শিক্ষাপ্রতিষ্ঠান।   ইতিহাস  প্রতিষ্ঠানটি প্রতিষ্ঠিত হয় ১৯৭২ সালে। ৩২ বছর পরে ২০০৫ সালে এটি স্কুল থেকে কলেজে উন্নীত হয়। এরপর থেকে প্রতিষ্ঠানটি সুনামের সাথে তার কার্যক্রম পরিচালনা করে আসছে। ২০১০ সাল থেকে এই প্রতিষ্ঠানটি জেএসসি ও এসএসসির পরীক্ষাকেন্দ্র হিসেবে ব্যবহৃত হয়ে আসছে। প্রতি বছর জেএসসি , এসএসসি ও এইচএসসির ফলাফল অত্যন্ত সন্তোষজনক । বর্তমানে ১০০০+ শিক্ষার্থী এখানে পড়াশোনা করছে। দীর্ঘদিন বিনাবেতনে পরিশ্রম করার পরে বর্তমানে এটি এমপিওভুক্ত হয়েছে এবং ৩১ জন দক্ষ শিক্ষকমণ্ডলী পাঠদান দিচ্ছেন। এছাড়া প্রতিষ্ঠানটিতে রয়েছে ১২ জন অফিস সহকারি। ২০২৫ সালে এটি বাংলাদেশ টেলিকমিউনিকেশনস কোম্পানি লিমিটেড এর অধিনে তাদের ডোমেইন অনুমতি পায় এবং ধীরে ধীরে তাদের অনলাইন কার্যক্রম শুরু করে।   খেলার মাঠ   প্রতিষ্ঠানটিতে রয়েছে একটি সুবিশাল ফুটবল মাঠ। সেখানে প্রতি বছর বিভিন্ন টুর্নামেন্ট অনুষ্ঠিত হয়।   কম্পিউটার ল্যাব   শিক্ষার্থীদের হাতেকলমে শেখানোর জন্য রয়েছে একটি বিশাল কম্পিউটার ল্যাব এবং দক্ষ কম্পিউটার সহকারী।   ক্যান্টিন   বহু আলোচনা সমালোচনার পরে ২০২৪ সালে প্রতিষ্ঠানটিতে একটি পরিষ্কার পরিচ্ছন্ন ক্যান্টিন প্রতিষ্ঠা করা হয়। thumb|270x270px|প্রতিষ্ঠানের ক্যান্টিন   একাডেমিক বিষয়  গাওখালী মাধ্যমিক বিদ্যালয় ও কলেজে রয়েছে দুটি শাখাঃ  মাধ্যমিক   বিজ্ঞান বিভাগ  উচ্চতর গনিত  পদার্থ বিজ্ঞান  রসায়ন  জীববিজ্ঞান   মানবিক বিভাগ  ইতিহাস  পৌরনীতি  যুক্তিবিদ্যা  সমাজবিজ্ঞান  ইসলামের ইতিহাস   ব্যবসা বিভাগ  হিসাববিজ্ঞান  ফিন্যান্স ও ব্যাংকিং  মার্কেটিং  উচ্চমাধ্যমিক   বিজ্ঞান বিভাগ  উচ্চতর গনিত  পদার্থ বিজ্ঞান  রসায়ন  জীববিজ্ঞান   মানবিক বিভাগ  ইতিহাস  পৌরনীতি  যুক্তিবিদ্যা  সমাজবিজ্ঞান  ইসলামের ইতিহাস   ব্যবসা বিভাগ  হিসাববিজ্ঞান  ফিন্যান্স ও ব্যাংকিং  মার্কেটিং   তথ্যসূত্র
চন্দ্রবিন্দু কলকাতার একটি বাংলা ব্যান্ড দল। তাদের নাম নেয়া হয়েছে বাংলা বর্ণমালার শেষ অক্ষর চন্দ্রবিন্দু ' ঁ 'থেকে। এছাড়া জনপ্রিয় বাংলা ছড়াকার সুকুমার রায়ের ননসেন্স ছড়ার বই হযবরল এর একটি উক্তি থেকেও তারা এই নাম রাখার প্রেরণা পেয়েছেন।  ১৯৮৯ সালে যাত্রা শুরু করে চন্দ্রবিন্দু। ব্যান্ডটি চন্দ্রিলের বিদ্রুপাত্মক, কথ্য ভাষার গানের কথার জন্য পরিচিত। এসব কথায় সাম্প্রতিক ঘটনা এবং সাংস্কৃতিক পরিমন্ডলের বিভিন্ন সূত্র দেয়া থাকে। এছাড়া তারা উপল ও অনিন্দ্যের লেখা ভিন্ন ধাঁচের গানও পরিবেশন করে থাকে।   নামের উৎপত্তি  বংলা বর্ণমালার শেষ অক্ষর চন্দ্রবিন্দু ঁ থেকে ব্যান্ডটির নাম নেয়া হয়েছে। নামটি জনপ্রিয় বাংলা ছড়াকার সুকুমার রায়ের ননসেন্স ছড়ার বই হযবরল এর একটি উক্তি নির্দেশ করে: বেড়াল বলল, “বেড়ালও বলতে পার, রুমালও বলতে পার, চন্দ্রবিন্দুও বলতে পার।” আমি বললাম, “চন্দ্রবিন্দু কেন?”  শুনে বেড়ালটা “তাও জানো না?” বলে এক চোখ বুজে ফ্যাচ্‌ফ্যাচ্ করে বিশ্রীরকম হাসতে লাগল। আমি ভারি অপ্রস্তুত হয়ে গেলাম। মনে হল, ঐ চন্দ্রবিন্দুর কথাটা নিশ্চয় আমার বোঝা উচিত ছিল। তাই থতমত খেয়ে তাড়াতাড়ি বলে ফেললাম, “ও হ্যাঁ-হ্যাঁ, বুঝতে পেরেছি।”  বেড়ালটা খুশি হয়ে বলল, “হ্যাঁ, এ তো বোঝাই যাচ্ছে— চন্দ্রবিন্দুর চ, বেড়ালের তালব্য শ, রুমালের মা— হল চশমা। কেমন, হল তো?”   ব্যান্ড সদস্য   সুরজিৎ — গিটার  রাজশেখর — পারকিউশন  চন্দ্রিল — গীতিকার  অনিন্দ্য — গীতিকার/প্রধান গায়ক  দ্রোণ — কি-বোর্ড  অরুপ — গিটার  উপল — গীতিকার/প্রধান গায়ক  রিজু — গিটার   সাবেক সদস্য   প্রীতম  অরিন্দম   ডিসকোগ্রাফি   আর জানি না (১৯৯৭)     গাধা (১৯৯৮)  বন্ধু তোমায়  ফাঁকা নাকি  যদি বলো হ্যাঁ   খেলছে শচীন  আনন্দ সেন  নতজানু   গাধা  ঝিলমিল  রোগা বলো না  চন্দ্রবিন্দু  ত্বকের যত্ন নিন (১৯৯৯)  আজ আবার   ত্বকের যত্ন নিন  রিকসাওয়ালা  উড়ে যাচ্ছে  মাটির কাছাকাছি   ভূত বসেছে  ফের ভূত বসেছে  আড্ডা  একটি মুরগি  ভোরের কুয়াশা  বাথরুম  চ (২০০১)   নীল  গান ভালোবেসে গান  আদরের নৌকো  দুনিয়া ডট কম  বনবাসী  ভিনদেশী তারা  দুধ না খেলে  ভালো লাগে না  আমাদের ছাদে  তা না না  ডাকনাম (২০০২)  জুজু (২০০৩)  মন   জুজু  গীতগোবিন্দ  আইকম বাইকম  এইটা তোমার গান  কী আর করবো  অঙ্ক কী কঠিন  আমি আমার মনে  মা ডাকে খোকা  বাগিয়ে কালি  চন্দ্রবিন্দাস (সংকলন, ২০০৫)  এভাবেও ফিরে আসা যায় (আর জানি না অ্যালবামের নতুন সংস্করণ, ২০০৫)  হুলাবিলা (২০০৫)  U/A'' (২০০৮)  নয় (২০১২)  টালোবাসা''' (২০২৫)   আরো দেখুন   মহীনের ঘোড়াগুলি  ভূমি   বহিঃসংযোগ   Singing the nonsense verse, a Times of India article on the band  Of Moon and More, an article on the band in The Hindu   তথ্যসূত্র   বিষয়শ্রেণী:কলকাতার সংস্কৃতি বিষয়শ্রেণী:বাংলা ব্যান্ড বিষয়শ্রেণী:ভারতের ব্যান্ড বিষয়শ্রেণী:বাঙালি সঙ্গীতজ্ঞ
ফ্লোরিডা সেন্টিনেল বুলেটিন একটি ফ্লোরিডার দ্বি-সাপ্তাহিক সংবাদপত্র, যা টাম্পা বে অঞ্চল আফ্রিকান-আমেরিকান সম্প্রদায়ের সেবা প্রদান করে।   ইতিহাস  ১৯১৯ সালে, জেনারেল উইলিয়াম ডব্লিউ অ্যান্ড্রুজ ফ্লোরিডার জ্যাকসনভিলে ফ্লোরিডা সেন্টিনেল অফিসটি খোলেন। পরে মহামন্দার কারণে অফিসটি বন্ধ হয়ে যায়। ১৯৪৫ সালে, জেনারেল অ্যান্ড্রুজের পুত্র সি ব্লিথ অ্যান্ড্রুজ ফ্লোরিডার টাম্পার ১৫১১ সেন্ট্রাল অ্যাভিনিউতে ফ্লোরিডা সেন্টিনেল পুনরায় চালু করেছিলেন। ১৯৫৯ সালে, সি ব্লিথ অ্যান্ড্রুজ ট্যাম্পা বুলেটিন পত্রিকাটি কিনেছিলেন এবং দুটি সংবাদপত্রকে একত্রিত করে ফ্লোরিডা সেন্টিনেল বুলেটিন তৈরি করেছিলেন । ১৯৬২ সালে, সংবাদপত্রের অফিসটি ফ্লোরিডার টাম্পার ইয়াবার সিটি জেলার ২২০৭ ইস্ট ২১তম অ্যাভিনিউতে স্থানান্তরিত করা হয়। Florida Sentinel Bulletin Marker (photo).   তথ্যসূত্র    বহিঃসংযোগ    ফ্লোরিডা সেন্টিনেল বুলেটিন ওয়েব সাইট  দক্ষিণ ফ্লোরিডা গ্রন্থাগারগুলি: ফ্লোরিডা সেন্টিনেল বুলেটিন সংগ্রহ ২০১২ সালে, দক্ষিণ ফ্লোরিডা বিশ্ববিদ্যালয় গ্রন্থাগারটি ফ্লোরিডা সেন্টিনেল বুলেটিনের সংকলনের প্রবন্ধগুলি পূর্বনির্দিষ্টভাবে ডিজিটাইজ করা শুরু করেছিল। এটি একটি চলমান প্রকল্প যা সময়ে সময়ে আরও সমস্যা যুক্ত হয়।  বিষয়শ্রেণী:ফ্লোরিডার সংবাদপত্র বিষয়শ্রেণী:১৯১৯-এ প্রতিষ্ঠিত সংবাদপত্র বিষয়শ্রেণী:আফ্রিকান-মার্কিন সংবাদপত্র
ঘাসফুল ২০১৫ সালে মুক্তিপ্রাপ্ত একটি ঢালিউড ড্রামা-থ্রিলার চলচ্চিত্র। ছবিটি রচনা ও পরিচালনা করেন আকরাম খান। এটি তার পরিচালিত প্রথম চলচ্চিত্র। ইমপ্রেস টেলিফিল্ম লিমিটেড এর ব্যানারে নির্মিত ছবিতে অভিনয় করেছে নবাগত কাজী আসিফ, শায়লা সাবি, তানিয়া বৃষ্টি, হাসান জাহিদ। চলচ্চিত্রটি নব্বই দশকের মধ্যবিত্ত বাঙালিদের হাসি-কান্নার কাহিনি নিয়ে নির্মিত।  কাহিনি সংক্ষেপ ২১ বছর বয়সি তৌকির তার মফস্বল শহরের রাস্তায় অলিগলিতে বিস্ময়ের দৃষ্টি নিয়ে ঘুরে বেড়ায়। বাড়ির ভেতরে আবছায়ায় তার আগন্তুকের মতো বিচরণ। সে বাড়িতে খুঁজে পায় দাবার বোর্ড-ঘুঁটি, মনে করতে পারে না কখনো দাবা খেলত কি না। স্টোররুমে খুঁজে পায় হারমোনিকা। হারমোনিকায় ফুঁ দেয় কিন্তু সুর তুলতে পারে না। বাবা-মায়ের ঘরের শেলফে সে দেখতে পায় পুরনো পারিবারিক ছবির অ্যালবাম। অ্যালবামের ছবিগুলো দেখে মনে করতে পারে না কখন কোথায় ছবিগুলো তোলা। খুঁজে পাওয়া স্মৃতিচিহ্নগুলো সম্পর্কে বাবা-মায়ের কাছে কিছু জানতে চাইলে তারা এড়িয়ে যায়। একদিন তৌকির জিন্সের প্যান্টের পকেটে খুঁজে পায় একটি বিবর্ণ চিঠি। চিঠি পড়ে সে প্রচণ্ড  দুশ্চিন্তাগ্রস্ত হয়ে পড়ে। স্মৃতিভ্রষ্ট তৌকির অনেক চেষ্টা করেও চিঠির লেখিকা ‘ঘাসফুল’- এর কথা কিছুতেই মনে করতে পারেনা। ‘ঘাসফুল’-এর অনুসন্ধান করতে গিয়ে তৌকির একসময়  তার জীবনের সত্যগুলো খুঁজে পায়।  অভিনয়ে  কাজী আসিফ রহমান  - তৌকির  শায়লা সাবি   - নার্গিস  তানিয়া বৃষ্টি   - তানিয়া  নায়লা আজাদ নুপুর  - নাজনিন হায়দার  মানস বন্দ্যোপাধ্যায়   - হায়দার হোসেন  শিরিন আলম  হাসান জাহিদ  নাজাকাত খান  রামিম রহমান  মুক্তি ২০১৫ সালের ১৫ মে ঢাকার যমুনা ফিউচার পার্কের ব্লকবাস্টার সিনেমাসে চলচ্চিত্রটির উদ্বোধনী প্রদর্শন হয় এবং একই দিনে সারা বাংলাদেশে মুক্তি পায়।  সঙ্গীত ঘাসফুল চলচ্চিত্রের সুর ও সঙ্গীত পরিচালনা করেছেন সানী জুবায়ের। গানে কণ্ঠ দিয়েছেন সানী জুবায়ের ও প্রিয়াংকা গোপ।  মূল্যায়ন সমালোচকদের প্রতিক্রিয়া দৈনিক প্রথম আলোর জাহীদ রেজা নূর চলচ্চিত্রটিকে একটি নান্দনিক গল্পের উপস্থাপনা বলে উল্লেখ করেন। তিনি শায়লা সাবির সাবলীল অভিনয়ের প্রশংসা করেন। তিনি আরও বলেন, "ছবির ক্যামেরার কাজ ভালো, চোখকে আরাম দেয়। সানি জুবায়েরের সংগীতও শ্রুতিকে আনন্দ দেয়। কিছু কিছু দৃশ্য চোখে লেগে থাকে।" বিডিনিউজ টোয়েন্টিফোর ডটকম-এর বেলায়াত হোসেন মামুন এই চলচ্চিত্রের তৌকির ও নার্গিস চরিত্র দুটিকে হাজার বছর ধরের "মন্তু" আর "টুনি" চরিত্রের সাথে সামঞ্জস্য রয়েছে বলে উল্লেখ করেন। তিনি সৈয়দ কাশেফ শাহবাজির চিত্রধারণ ও প্রিয়াংকা গোপ-এর সঙ্গীতের মুর্ছনার প্রশংসা করেন। অভিনয় সম্পর্কে তিনি বলেন, "নায়লা আজাদ নুপূর কিংবা ‘বাবা’ মানস বন্দ্যোপাধ্যায় এবং ‘তৌকির’ চরিত্রে কাজী আসিফ রহমান সবক্ষেত্রে চরিত্রানুগ সাফল্য দেখাতে পারেন নি।" তবে "সাবলীল অভিনয়ের জন্য নার্গিস বা শায়লা সাবিকে অভিনন্দন" জানিয়েছেন।  পুরস্কার  নতুন চলচ্চিত্র নতুন নির্মাতা চলচ্চিত্র উৎসব ২০১৫-২০১৬  বিজয়ী: শ্রেষ্ঠ পূর্ণদৈর্ঘ্য চলচ্চিত্র  তথ্যসূত্র   বহিঃসংযোগ    বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আকরাম খান পরিচালিত চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: সংরক্ষণ--Aftab1995 (আলাপ) ১৮:৫৩, ৮ মার্চ ২০১৪ (ইউটিসি) চাকমা বর্ণমালা   ([&action=delete}} delete]) – (View AfD)(লগ দেখুন) নিবন্ধে যথেষ্ট লেখা নেই। দুই এক লাইনের নিবন্ধ বাংলা উইকিপিডিয়ায় অনুৎসাহিত করা হয়। বেলায়েত (আলাপ | অবদান) ১৭:৪১, ২৬ ডিসেম্বর ২০১২ (ইউটিসি)  অপসারনের বিপক্ষে। Ibrahim Husain Meraj (আলাপ) ১৮:৫৯, ৬ মার্চ ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
পাবনা সরকারি কলেজ (পূর্বনাম: গভঃ কমার্শিয়াল ইনস্টিটিউট, পাবনা) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি পাবনা জেলা সদরে অবস্থিত। ব্যবসায় শিক্ষার ক্ষেত্রে বৃহত্তর পাবনা অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।   প্রতিষ্ঠার ইতিহাস  ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে গভ. কমার্শিয়াল ইনস্টিটিউট স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।যুগোপযোগী হচ্ছে সরকারি কমার্শিয়াল ইনস্টিটিউট   শিক্ষা কার্যক্রম   এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালিত হচ্ছিল। ২০১৬ সালে এক সরকারি প্রজ্ঞাপনের মাধ্যমে কলেজটি  পাবনা সরকারি কলেজ নামকরণ করা হয়। বর্তমানে কলেজটিতে মাধ্যমিক ও উচ্চমাধ্যমিক শিক্ষাবোর্ড, রাজশাহীর অধীনে বিজ্ঞান, মানবিক ও ব্যবসায় শিক্ষা বিভাগে প্রায় ১৫০০ জন শিক্ষার্থী পড়াশোনা করছে।  উল্লেখযোগ্য ছাত্রছাত্রী   শাহানাজ খুশি   আরও দেখুন   বাংলাদেশের সাবেক সরকারি কমার্শিয়াল ইনস্টিটিউটের তালিকা।   তথ্যসূত্র    বহিঃসংযোগ   বিষয়শ্রেণী:পাবনা জেলার মহাবিদ্যালয় বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
নির্মলা শ্রীবাস্তব (নির্মলা সালভে; ২১ মার্চ ১৯২৩ - ২৩ ফেব্রুয়ারি ২০১১), যিনি শ্রী মাতাজী নির্মলা দেবী নামেও পরিচিত, হলেন সহজ যোগের প্রতিষ্ঠাতা এবং গুরু, যা একটি নতুন ধর্মীয় আন্দোলন। তিনি দাবি করেছেন যে তিনি সম্পূর্ণরূপে উপলব্ধি করে জন্মগ্রহণ করেছেন এবং একটি সহজ কৌশল বিকাশ ও প্রচার করে শান্তির জন্য কাজ করে জীবন কাটিয়েছেন যার মাধ্যমে লোকেরা তাদের আত্ম-উপলব্ধি অর্জন করতে পারে।Wayne Dyer, "The power of intention" "She is the primordial mother", p56-57, Hay House, 2004   প্রাথমিক জীবন   শ্রীবাস্তব ভারতের মধ্যপ্রদেশের ছিন্দওয়ারাতের হিন্দু পিতা প্রসাদ এবং খ্রিস্টান মা কর্নেলিয়া সালভের ঘরে জন্মগ্রহণ করেন; তার বাবা-মা তার নাম রাখেন নির্মলা, যার অর্থ "নিষ্পাপ"।H.P. Salve, My memoirs (New Delhi: LET, 2000), chapter 1 তিনি বলেন যে, তিনি আত্ম-উপলব্ধিতে জন্মগ্রহণ করেছিলেন। তার বাবা, চৌদ্দটি ভাষার পণ্ডিত, মারাঠি ভাষায় কুরআন অনুবাদ করেন এবং তার মা ভারতে প্রথম মহিলা যিনি গণিতে সন্মান ডিগ্রি লাভ করেন। শ্রী মাতাজী রাজকীয় শালিবাহন/সাতবাহন রাজবংশের বংশধর। প্রাক্তন কেন্দ্রীয় মন্ত্রী এন. কে. পি. সালভে তার ভাই এবং আইনজীবী হরিশ সালভে তার ভাগ্নে। সাতবাহন মারাঠা বংশের বেশ কয়েকটির মধ্যে একটির উপাধি সালভে।   আরও দেখুন   মসীহ দাবিদারদের তালিকা   তথ্যসূত্র    গ্রন্থপঞ্জী   Mataji Shri Nirmala Devi, Meta modern era (New Delhi: Ritana Books, 1997)   Pullar, Philippa (1984) The shortest journey,   Kakar, Sudhir (1984) Shamans, mystics and doctors: a psychological inquiry into India and its healing traditions,   Coney, Judith (1999) Sahaja yoga: socializing processes in a South Asian new religious movement, (London: Curzon Press)   H.P. Salve [her brother], My memoirs (New Delhi: LET Books, 2000)  Gregoire de Kalbermatten, The advent (Bombay, 1979: reprint: New York: daisyamerica, 2002)   Gregoire de Kalbermatten, The third advent (New York: daisyamerica, 2003; Melbourne: Penguin Australia, 2004; Delhi: Penguin India, 2004)    বহিঃসংযোগ         বিষয়শ্রেণী:১৯২৩-এ জন্ম বিষয়শ্রেণী:২০১১-এ মৃত্যু বিষয়শ্রেণী:ভারতীয় আধ্যাত্মিক গুরু বিষয়শ্রেণী:ভারতীয় আধ্যাত্মিক লেখক বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:ভারতীয় যোগ শিক্ষক বিষয়শ্রেণী:মধ্যপ্রদেশের পণ্ডিত বিষয়শ্রেণী:মারাঠি ব্যক্তি বিষয়শ্রেণী:আধুনিক যোগ গুরু
আফগানিস্তানের জাতীয় প্রতীক হলো আফগানিস্তানের আনুষ্ঠানিক প্রতীক।  আফগানিস্তানের আন্তর্জাতিকভাবে স্বীকৃত সরকার দ্বারা ব্যবহৃত প্রতীকটির ২০১৩ অবতারের শীর্ষে আরবি ভাষায় শাহাদার শিলালিপি রয়েছে। এটির নিচে একটি মিহরাব এবং মিম্বর বা মিম্বর সহ একটি মসজিদের চিত্র রয়েছে।Constitution of Afghanistan, Article 19 http://www.afghanembassy.com.pl/afg/images/pliki/TheConstitution.pdf  মসজিদের সাথে সংযুক্ত দুটি পতাকা, আফগানিস্তানের পতাকার প্রতীকী হিসেবে দাঁড়ানো। মসজিদের নিচে দেশের নাম লেখা একটি শিলালিপি রয়েছে। মসজিদের চারপাশে গমের শিল, এবং তার নিচে আছে সৌর হিজরি ১২৯৮ ( গ্রেগরিয়ান ক্যালেন্ডারে ১৯১৯), যে বছর আফগানিস্তান ব্রিটিশ প্রভাব থেকে স্বাধীনতা লাভ করে।  ১৫ আগস্ট ২০২১-এ তালেবান বাহিনীর হাতে কাবুলের পতনের পর, প্রতীকটির বর্তমান অবস্থা বিরোধের মধ্যে রয়েছে কারণ দেশটি আফগানিস্তানের দে ফাক্তো ইসলামিক আমিরাত এবং আফগানিস্তানের দে জুরি ইসলামিক প্রজাতন্ত্রের মধ্যে বিরোধপূর্ণ অবস্থায় আছে।   ঐতিহাসিক প্রতীক    আরও দেখুন    আফগানিস্তানের পতাকা   মন্তব্য    তথ্যসূত্র    বহিঃসংযোগ    আফগানিস্তানের পররাষ্ট্র মন্ত্রণালয়   আফগানিস্তানের জাতীয় প্রতীক  বিষয়শ্রেণী:আফগানিস্তানের জাতীয় প্রতীক
কে. রথমণি একজন ভারতীয় রাজনীতিবিদ ছিলেন যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। তিনি তামিলনাড়ু বিধানসভার একজন সদস্য ছিলেন।  রাজনৈতিক জীবন কে. রথমণি ২০১৬ সালে তামিলনাড়ু বিধানসভায় বিক্রবাণ্ডী বিধানসভা কেন্দ্রের বিধায়ক হিসেবে নির্বাচিত হয়েছিলেন।  মৃত্যু কে. রাথামানি ২০১৯ সালের ১৪ জুন ক্যান্সারে আক্রান্ত হয়ে মৃত্যুবরণ করেন।  তথ্যসূত্র  বিষয়শ্রেণী:ভারতীয় রাজনীতিবিদ বিষয়শ্রেণী:২০১৯-এ মৃত্যু বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:ভারতে ক্যান্সারে মৃত্যু বিষয়শ্রেণী:পাকস্থলীর ক্যান্সারে মৃত্যু বিষয়শ্রেণী:তামিলনাড়ু বিধানসভার সদস্য ২০১৬-২০২১ বিষয়শ্রেণী:১৯৪০-এর দশকে জন্ম
আন্দ্রেই কিন্দ্রিশ (; জন্ম: ১২ জানুয়ারি ১৯৯৯) হলেন একজন রোমানীয় পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লীগের শীর্ষ স্তর প্রিমেইরা লিগার ক্লাব সান্তা ক্লারা এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৬ সালে, কিন্দ্রিশ রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আন্দ্রেই কিন্দ্রিশ ১৯৯৯ সালের ১২ই জানুয়ারি তারিখে রোমানিয়ার আপাহিদায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কিন্দ্রিশ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ               বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্লাব দেস্পোর্তিভো সান্তা ক্লারার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:লেখিয়া গদাইস্কের খেলোয়াড়
২০১৬ দক্ষিণ এশীয় গেমসে নেপাল ৩৯৮ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে নেপাল ৩ স্বর্ণসহ মোট ৬০ টি পদক অর্জন করে।   পদক তালিকা   নেপাল ৩ টি স্বর্ণ ২৩ রৌপ্য ও ৩৪ টি ব্রোঞ্চ পদকসহ মোট ৬০ টি পদক অর্জন করে।  Rank25px আর্চারি  0  0  1  1  525px অ্যাথলেটিকস  0  0  0  0  025px ব্যাটমিন্টন  0  0  2  2  425px মুষ্টিযুদ্ধ  0  0  0  0  025px সাইক্লিং  0  0  0  0  025px ফিল্ড হকি  0  0  0  0  025px ফুটবল  1 1  0  2  125px হ্যান্ডবল  0  0  0  0  025px জুডু  1  0  0  0  025px কাবাডি  0  0  0  0  025px খো খো  0  0  0  0  025px শ্যুটিং  0  0  0  0  025px স্কোয়াশ  0  0  0  0  025px সাঁতার  0  1  3  4  525px টেবিল টেনিস  0  0  2  2  425px তাইকোন্দো  0  0  0  0  025px টেনিস  0  0  0  0  025px ট্রায়থলন  0  0  0  0  025px ভলিবল  0  0  0  0  025px ভারোত্তোলন  0  0  0  0  025px কুস্তি  0  0  0  0  025px উশু  1  7  0  9  2সর্বমোট  ৩  ২৩  ৩৪  ৬০  ৬   তথ্যসূত্র   বিষয়শ্রেণী:২০১৬ দক্ষিণ এশীয় গেমস
ছাগলাদহ ইউনিয়ন বাংলাদেশের খুলনা জেলার  তেরখাদা উপজেলার অন্তর্গত একটি ইউনিয়ন। অবস্থান ও আয়তন ৩নং ছাগলাদহ ইউনিয়নের আয়তন ২৪.৭০ (বর্গ কিঃ মিঃ) এবং লোকসংখ্যা ৩৭,০০০ জন (প্রায়)। ইউনিয়নে গ্রামের সংখ্যা ২২ টি এবং মৌজার সংখ্যা ১১ টি।  নামকরণ  আঠারো বাকী নদী তীরের ছাগলাদহ বাজারের পাশে বুড়ি মায়ের গাছতলায় এক ব্যবসায়ী মানত করে যে তার ব্যবসায় লাভ হলে একটি ছাগল দান করবেন। কিন্ত তিনি সেই ছাগল দান করেন নাই যার পরিপ্রেক্ষিতে তার নৌকা ছাগল নিয়ে হাটে যাওয়ার সময় এই বাজারের সন্নিকটে আসা মাত্র নৌকাটি ডুবে যায় এবং সমস্ত ছাগল মারা যায় বা দহন হয়ে যায় যাহার কারণে এই বাজারের নাম রাখা হয় ছাগলাদহ বাজার আর এই বাজার ছিল এই এলাকার সর্ববৃহৎ বাজার। এই বাজারের নাম অনুসারে ইউনিয়নের নাম করন করা হয় ছাগলাদহ ইউনিয়ন।  নদনদী  ভরাট হয়ে যাওয়া আঠারোোবাকি নদী ও চিত্রা নদী।  শিক্ষাপ্রতিষ্ঠান   উচ্চমাধ্যমিক বিদ্যালয়  ছাগলাদাহ আদিল উদ্দিন স্মরনীক বহুমূখী মাধ্যমিক বিদ্যালয়   মাদ্রাসা ছাগলাদহ ইউনিয়ন পরিষদে ১টি আলিয়া, ৬টি কওয়ামী, ২টি মহিলা মাদ্রসা আছে।   তথ্যসূত্র   বিষয়শ্রেণী:তেরখাদা উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
কায়সার হামিদুল হক (জন্ম: ১৯ ডিসেম্বর ১৯৫০) একজন বাংলাদেশী অনুবাদক, শিক্ষাবিদ। বাংলা থেকে ইংরেজিতে তার অনুবাদগুলির জন্য পরিচিত ,অনুবাদ বিভাগে বাংলা একাডেমি সাহিত্য  অ্যাওয়ার্ড পান (২০১৩) । তিনি ঢাকা বিশ্ববিদ্যালয়ের ইংরেজির প্রাক্তন অধ্যাপক  ।  বাংলাদেশের স্বাধীনতা যুদ্ধে তিনি পাকিস্তানি সেনাবাহিনীর বিরুদ্ধে "একটি সংস্থার কমান্ডে নতুনভাবে কমিশন প্রাপ্ত সাবলটার্ন হিসাবে" লড়াই করেছিলেন।   শিক্ষা ও কর্মজীবন হক সেন্ট গ্রেগরির গ্রেট হাই স্কুল থেকে এসএসসি এবং ঢাকা কলেজ থেকে এইচএসসি পাস করেছেন। এরপরে তিনি বিএ এবং এমএ ডিগ্রির জন্য ঢাকা বিশ্ববিদ্যালয়ের ইংরেজি বিভাগে ভর্তি হন। কমনওয়েলথ বৃত্তি পাওয়ার পরে তিনি ১৯৮১ সালে ওয়ারউইক বিশ্ববিদ্যালয় থেকে পিএইচডি শেষ করতে ইংল্যান্ডে পাড়ি জমান  । তিনি উইসকনসিন বিশ্ববিদ্যালয় – মিলওয়াকির সিনিয়র ফুলব্রাইট স্কলার এবং উইলাস সহকর্মী  হিসাবে তার গবেষণা চালিয়ে যান  ।  তিনি বাংলাদেশে ফিরে আসার পর তিনি ঢাকা বিশ্ববিদ্যালয় অনুষদে যোগদান করেন এবং অধ্যাপক হয়েছিলেন। ২০১৫ সালের পর, তিনি ছুটিতে রয়েছেন এবং ইউনিভার্সিটি অব লিবারাল আর্টস বাংলাদেশ-এ আধুনিক কবিতা এবং সৃজনশীল লেখার শিক্ষা দান করছেন। তিনি যেসব বিশ্ববিদ্যালয়গুলিতে ব্র্যাক বিশ্ববিদ্যালয়, ইস্ট ওয়েস্ট বিশ্ববিদ্যালয় এবংনর্থ সাউথ  বিশ্ববিদ্যালয় গুলিতে খণ্ডকালীন শিক্ষকতাও করছেন।   ব্যক্তিগত জীবন কায়সার ১৯৭৬ সালে দিপা হককে বিয়ে করেছিলেন। ১৯৯৯ সালে তিনি মারা যান।  কায়সার সৈয়দা জিনাথ হককে (সুমি) ১৫ ই এপ্রিল ২০০১ এ বিয়ে করেছিলেন। তাদের একটি মেয়ে আছে যার নাম রায়না হক (২০ ডিসেম্বর ২০০৩) ।   বই কবিতার  পরিহাহ এবং অন্যান্য কবিতা (বেঙ্গল লাইটস বই, ঢাকা। ২০১৩)  ঢাকার রাস্তা প্রকাশিত: সংগৃহীত কবিতা ১৯৯৬-২০০৬ বর্ধিত ২০০৭) ,লন্ডন ২০১২ (ইউপিএল)  দ্যা লগোপ্যাথিক রিভিও সং অ্যান্ড আদার পিসেস (আরক আর্টস, লন্ডন এবং ইউপিএল, ঢাকা, ২০০২)।  ব্ল্যাক অর্কিড, লন্ডন: আরক আর্টস, ১৯৯৬।  একটি শুভ বিদায়, ঢাকা: ইউপিএল, ১৯৯৪  শুরু লাইনেস, ঢাকা, ১৯৭৮।  একটি ছোট্ট অ্যাডো, ঢাকা, ১৯৭৮। শামসুর রাহমানের নির্বাচিত কবিতা (রূপান্তর), ঢাকা: ব্র্যাক, ১৯৮৫. (বর্ধিত সংস্করণ, ঢাকা: পাঠক সমাবেশ, ২০০৮)  সমসাময়িক ভারতীয় কবিতা (সম্পাদক), ওহাইও স্টেট ইউনিভার্সিটি প্রেস, ১৯৯০  গল্প   কোয়ার্টেট (অনুবাদ টেগোরের চতুরঙ্গের রূপান্তর), হাইনম্যান, মার্কিন যুক্তরাষ্ট্র, ১৯৯৩  বিস্ময়কর বিলায়েত (ইউরোপের প্রথম ভারতীয় ভ্রমণ বইয়ের ট্রান্সপোর্ট), পিপাল গাছ  বই, লীডস, ২০০২ (একটি বিভাগ, ‘প্যাসেজ টু স্কটল্যান্ড’ শিরোনামের একটি অংশ) নতুন সংস্করণ: দিল্লি, ক্রনিকলবুকস, ২০০৭. বাংলাদেশী সংস্করণ: লেখক কালি  আনিস চৌধুরী রচিত পারফেক্ট মডেল ও অন্যান্য গল্প ( লেখক, কালি) অনুবাদ  দ্য উইমেন হু নাসরিন জাহান (পেঙ্গুইন ভারত ২০১২)  সাপ দেবীর জয়জয়কার (হার্ভার্ড বিশ্ববিদ্যালয় প্রেস, ২০১৫)  তথ্যসূত্র  বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলাদেশী শিক্ষায়তনিক বিষয়শ্রেণী:বাঙালি লেখক বিষয়শ্রেণী:বাংলা-ইংরেজি অনুবাদক বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী পুরুষ কবি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমি সাহিত্য পুরস্কার বিজয়ী
Generates the "name" parameter for es, if unspecified.  Pass the following parameters: {{Taxobox name|genus|species|binomial}}  Rationale If any of the "genus", "species", or "binomial" parameters specified in the template EXACTLY MATCH the name of the page (with any bracketed appendices removed), AND the "name" parameter is unspecified, the page's name in italicised form will be adopted as the name for the taxobox and set as the displayed page title.
কার্তিক পাল, একজন ভারতীয় কমিউনিস্ট রাজনীতিবিদ ও‌ কৃষক নেতা। তিনি সিপিআইএম‌এল লিবারেশন দলের অন্যতম প্রতিষ্ঠাতা সদস্য ও একজন পলিটব্যুরো সদস্য।  কার্তিক পাল ১৯৭৫ থেকে ২০০৯ সাল পর্যন্ত  ভারতের কমিউনিস্ট পার্টি (মার্কসবাদী-লেনিনবাদী) লিবারেশন দলের পশ্চিমবঙ্গ রাজ্য সম্পাদকের দায়িত্ব পালন করছেন। ২০০৮ সালের সিপিআই‌এম‌এল লিবারেশন দলের রাজ্য সম্মেলনে পার্থ ঘোষ সিপিআইএম‌এল লিবারেশন দলের পশ্চিমবঙ্গ রাজ্য সম্পাদকের দায়িত্বে নিয়োজিত হন।  কার্তিক পাল সংযুক্ত কিষাণ মোর্চ (AIKSCC) -র রাজ্য সেক্রেটারি পদেও ২০১৯ সাল থেকে নিযুক্ত রয়েছেন।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:নদীয়ার ব্যক্তি বিষয়শ্রেণী:পশ্চিমবঙ্গের ব্যক্তি বিষয়শ্রেণী:পশ্চিমবঙ্গের রাজনীতিবিদ